CELEX: 62017TA0400
Language: hu
Date: 2018-10-24 00:00:00
Title: T-400/17. sz. ügy: A Törvényszék 2018. október 24-i ítélete – Deza kontraBizottság („Környezetvédelem és az emberi egészség védelme – 1272/2008/EK rendelet – Bizonyos anyagok és keverékek osztályozása, címkézése és csomagolása – (EU) 2017/776 rendelet – Az antrakinon besorolása – Emberre vélelmezetten rákkeltő hatású anyag – Nyilvánvaló értékelési hiba – Anyag fogalma – Jogbiztonság – Tulajdonhoz való jog”)

10.12.2018   
            
            
               HU
            
            
               Az Európai Unió Hivatalos Lapja
            
            
               C 445/18
            
         
      A Törvényszék 2018. október 24-i ítélete – Deza kontraBizottság
      (T-400/17. sz. ügy) (1)
      
      ((„Környezetvédelem és az emberi egészség védelme - 1272/2008/EK rendelet - Bizonyos anyagok és keverékek osztályozása, címkézése és csomagolása - (EU) 2017/776 rendelet - Az antrakinon besorolása - Emberre vélelmezetten rákkeltő hatású anyag - Nyilvánvaló értékelési hiba - Anyag fogalma - Jogbiztonság - Tulajdonhoz való jog”))
      (2018/C 445/23)
      Az eljárás nyelve: cseh
      
         Felek
      
      
         Felperes: Deza, a.s. (Valašské Meziříčí, Cseh Köztársaság) (képviselő: P. Dejl ügyvéd)
      
         Alperes: Európai Bizottság (képviselők: Z. Malůšková, K. Mifsud-Bonnici és R. Lindenthal, meghatalmazottak)
      
         Az alperest támogató beavatkozók: Finn Köztársaság (képviselő: S. Hartikainen, meghatalmazott), Svéd Királyság (képviselők: A. Falk, C. Meyer-Seitz, H. Shev, L. Zettergren és A. Alriksson, meghatalmazottak), Európai Vegyianyag-ügynökség (képviselők: M. Heikkilä, W. Broere és A. Hautamäki, meghatalmazottak)
      
         Az ügy tárgya
      
      Az anyagok és keverékek osztályozásáról, címkézéséről és csomagolásáról szóló 1272/2008/EK európai parlamenti és tanácsi rendeletnek a műszaki és tudományos fejlődéshez való hozzáigazítása céljából történő módosításáról szóló, 2017. május 4-i (EU) 2017/776 bizottsági rendelet azon része megsemmisítése tárgyában az EUMSZ 263. cikk alapján benyújtott kérelem, amelyben az antrakinont az emberre vélelmezetten rákkeltő hatású anyagként sorolja be.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Deza a.s. maga viseli saját költségeit, valamint az Európai Bizottság részéről felmerült költségeket.
               
            
                  3)
               
               
                  A Finn Köztársaság, a Svéd Királyság és az Európai Vegyianyag-ügynökség (ECHA) maga viseli saját költségeit.
               
            
         (1)  HL C 293., 2017.9.4.